Džeks Aihels

Džeks Aihels (; dzimis ) ir amerikāņu hokejists, centra uzbrucējs. Kopš 2021. gada Aihels spēlē Nacionālās hokeja līgas kluba Vegasas "Golden Knights" sastāvā.

 Spēlētāja karjera 
No 2012. līdz 2014. gadam Aihels trenējās un spēlēja ASV Hokeja federācijas nacionālās attīstības programmā. 2013.—14. gada sezonā Aihels tika iekļauts USHL otrajā Simboliskajā izlasē.

2015. gada NHL draftā ar kopējo otro numuru Aihelu izvēlējās Bufalo "Sabres". Vietu komandas sastāvā Aihels ieguva jau līdz ar 2015.—16. gada sezonas sākumu. 2015. gada 8. oktobrī Aihels aizvadīja savu debiju NHL, mačā pret Otavas "Senators" gūstot arī savus pirmos vārtus. Viņš kļuva par jaunāko "Sabres" hokejistu vēsturē, kurš guvis vārtus. Jau savā debijas sezonā Aihels kļuva par vienu no "Sabres" līderiem, sezonu noslēdzot ar 56 punktiem. Viņš bija otrs komandas rezultatīvākais spēlētājs aiz Raiena O'Railija.

Lai arī Aihela rezultativitāte turpmākajās sezonās būtiski neauga, viņš bija komandas rezultatīvākais spēlētājs. 2018.—19. gada sezonā uzsāka pildīt "Sabres" kapteiņa funkcijas.
2021. gada 4. novembrī Aihels maiņas darījuma rezultātā nonāca Vegasas "Golden Knights" komandas sastāvā

ASV pieaugušo izlasē debitēja 2015. gada Pasaules čempionātā, spēlējis arī 2017. gada Pasaules čempionātā. Junioru vecumā izcīnījis zelta medaļas 2014. gada Pasaules U-18 čempionātā. Spēlējis arī 2014. un 2015. gada Pasaules U-20 čempionātos.
 Atsauces 

 Ārējās saites 

Kategorija:1996. gadā dzimušie
Kategorija:ASV hokejisti
Kategorija:Bufalo "Sabres" spēlētāji
Kategorija:Vegasas "Golden Knights" spēlētāji
Kategorija:NHL drafta pirmās kārtas izvēles
Kategorija:Stenlija kausa ieguvēji
Kategorija:ASV sportisti 2026. gada ziemas olimpiskajās spēlēs
Kategorija:Hokejisti 2026. gada ziemas olimpiskajās spēlēs
Kategorija:ASV olimpiskie zelta medaļnieki
Kategorija:2026. gada ziemas olimpisko spēļu medaļnieki
Kategorija:Olimpiskie zelta medaļnieki hokejā